Sannadkii 1999kii golaha feedhka ee caalamiga ah ayaa fadhi ay yeesheen u codeeyey in Maxamed Cali Kalaay loo aqoonsado in uu yahay feedhyahankii qarniga, lix sano kadib oo ahayd 2005tii madaxweynihii xilligaas ee Maraykanka George Bush ayaa Maxamed Cali guddoonsiiyey billadda loo yaqaanno Xorriyadda, “The Independence” oo uu ku mutaystay kaalinta uu ka qaato hawlaha bani’aadamnimada oo uu xoog iyo dhaqaalaba gelin jiray, sannadkii 2012ka waxaa Maxamed Cali loo xushay in uu isagu calanka astaanta ah u qaado furitaanka ciyaaraha olambikada oo sannadkaas lagu qabtay dalka Ingiriiska, isla munaasabaddaas ayaana lagu gudoonsiiyey naanaysta ah, The Greatest “Kii ugu weynaa” magacaas oo sida aynu qaybihii hore ku soo aragnay uu markii hore isagu la baxay bilowgii ciyaarihiisa feedhtanka, laakiin markii dambe uu aad u qoomameeyey, isaga oo sheegay in uu ahaa qalad weyn oo uu galay maadaama oo aanay cidi sheegan karin the Greatest oo uu yahay sifo uu Alle oo keliyi yeelan karo.
